পদ্মায় ইলিশ ধরায় ১২ জেলেকে কারাদণ্ড
ঢাকা, মঙ্গলবার, ২৪ এপ্রিল, ২০১৮ ৩:২৮:৩৯
প্রকাশিত : ০১:০৫ পিএম, ১২ অক্টোবর ২০১৭ বৃহস্পতিবার
নিষেধাজ্ঞা অমান্য করে ইলিশ ধরার দায়ে ১২ জেলেকে কারাদণ্ড দিয়েছেন ভ্রাম্যমান আদালত। বুধবার বিকাল থেকে রাত সাড়ে ১০টা পর্যন্ত মুন্সীগঞ্জের লৌহজং উপজেলার পদ্মানদীর বিভিন্ন পয়েন্টে অভিযান চালিয়ে তাদের গ্রেফতার করা হয়।
ভ্রাম্যমাণ আদালতের নির্বাহী ম্যাজিস্ট্রেট ও উপজেলা নির্বাহী কর্মকর্তা মো. মনির হোসেন গণমাধ্যমকে বলেন, অভিযানের সময় প্রায় দুইশ’ কেজি ইলিশ মাছসহ ১ লাখ মিটার জাল জব্দ করা হয়। পরবর্তীতে তা বিনষ্ট করাসহ ১২ জন জেলেকে ১১ দিন করে কারাদণ্ড দেয়া হয়।
অভিযানের সময় লৌহজং থানা পুলিশের ভারপ্রাপ্ত কর্মকর্তা (ওসি) মো. আনিচুর রহমানসহ মৎস্য বিভাগের কর্মকর্তারা উপস্থিত ছিলেন।